Legal Document

Category: 199

Text:
Προεδρικό Διάταγμα 2000/89Ίδρυση τμήματος Διεθνών και Ευρωπαϊκών Σπουδών στο Πανεπιστήμιο Πειραιώς. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) των άρθρων 24 παρ. 2, 50 παρ. 6 και 6 παρ. 6 του Ν.1268/1982 (Α 87), όπως το τελευταίο άρθρο συμπληρώθηκε με τα άρθρα 48 παρ. 1 του Ν.1404/1983 (Α 173), και αντικαταστάθηκε με το άρθρο 15 παρ. 2 (α) του Ν. 2640/1998 (Α 206). β) του άρθρου 79 παρ. 5 (δ) και 6 (ιδ) του Ν. 1566/85 (Α167), σε συνδυασμό με το άρθρο 20 παρ. 4 του Ν. 2503/1997 (Α 107). γ) του άρθρου 29Α του Ν.1558/1985 (Α 137), όπως προσετέθη με το άρθρο 27 του Ν. 2081/1992 (Α 154) και τροπ. με το άρθρο 1 παρ. 2α του Ν. 2469/1997 (Α 38), σε συνδυασμό με την παρ. 4 του τελευταίου τούτου άρθρου (1 Ν. 2469/97). δ) της απόφασης του Πρωθυπουργού και της Υπουργού Εσωτερικών Δημόσιας Διοίκησης και Αποκέντρωσης 8211/1999 Ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης και Αποκέντρωσης Λεωνίδα Τζανή και Γεώργιο Φλωρίδη (Β 198). ε) της απόφασης του Πρωθυπουργού και του Υπουργού Οικονομικών αριθ. 1107147/1239/006Α/1996 Ανάθεση αρμοδιοτήτων στους Υφυπουργούς Οικονομικών (Β 922). 2. Τη γνώμη της Συγκλήτου του Πανεπιστημίου Πειραιώς (συνεδριάσεις 28/1.10.98, 32/22.1.99 και .38/17-6-99). 3. Το γεγονός ότι δε γνωμοδότησε το Συμβούλιο Ανώτατης Παιδείας, αν και ζητήθηκε η γνώμη του, με το έγγραφο Β1/229/30.4.99 και ότι έχει παρέλθει άπρακτη η προθεσμία που ορίζεται στο άρθρο 50 παρ. 3 του Ν.1268/82. 4. Το γεγονός ότι από την εφαρμογή των διατάξεων του παρόντος διατάγματος προκαλείται : α) εφάπαξ συνολική δαπάνη ύψους 1,28 δις δρχ. περίπου για την κατασκευή κτιριακών εγκαταστάσεων και την προμήθεια του αναγκαίου εξοπλισμού και β) ετήσια δαπάνη μετά την πλήρη λειτουργία του ιδρυομένου τμήματος ύψους 300 εκατ. δρχ. περίπου από την πλήρωση των θέσεων προσωπικού, 900.000 δρχ. περίπου από την καταβολή επιδομάτων θέσης, 160 εκατ. δρχ. περίπου για την σίτιση των φοιτητών και την αντιμετώπιση των λειτουργικών εξόδων των ιδρυομένων τμημάτων και 40 εκατ. δρχ. περίπου για την προμήθεια συγγραμμάτων. Η εφάπαξ δαπάνη καθώς και οι λοιπές δαπάνες του οικονομικού έτους 2000, πλην της δαπάνης για επιδόματα θέσης, καλύπτονται από πιστώσεις του Προγράμματος Δημοσίων Επενδύσεων (Π.Δ.Ε.) και συγχρηματοδοτούνται από το Επιχειρησιακό Πρόγραμμα Εκπαίδευσης και Αρχικής Επαγγελματικής Κατάρτισης (ΕΠΕΑΕΚ) του Β Κοινοτικού Πλαισίου Στήριξης (Κ.Π.Σ.) Η δαπάνη για επιδόματα θέσης, για το 2000 περιορίζεται στο ποσό των 300.000 δρχ. θα βαρύνει τον τακτικό προϋπολογισμό και θα καλυφθεί από πιστώσεις της ομάδας του ΚΑΕ 0200 του ειδικού φορέα 19.250, όπου θα γίνει σχετική πρόβλεψη. Η δαπάνη για αμοιβές προσωπικού, από το οικονομικό έτος 2001 και μέχρι και το οικονομικό έτος 2005, θα καλύπτεται από πιστώσεις του Π.Δ.Ε. με κοινοτική συγχρηματοδότηση (ΕΠΕΑΕΚ του Γ Κ.Π.Σ.) και από το οικονομικό έτος 2006 και εξής θα βαρύνει σταδιακά τον τακτικό προϋπολογισμό (Ειδ. Φορ. 19-250 ΚΑΕ Ομάδος 0200). Από το οικονομικό έτος 2001 και μέχρι και το οικονομικό έτος 2005 η δαπάνη για το επίδομα θέσης και ποσοστό 80% της δαπάνης για την προμήθεια συγγραμμάτων θα βαρύνει τον τακτικό προϋπολογισμό εκάστου οικονομικού έτους, στον οποίο και θα εγγράφονται σχετικές πιστώσεις (Ειδ. Φ. 19-250 ΚΑΕ Ομάδας 0200 και 1123). Οι δαπάνες των ανωτέρω ετών για σίτιση των φοιτητών, ποσοστό 20% της δαπάνης για την προμήθεια συγγραμμάτων καθώς και οι λοιπές λειτουργικές δαπάνες του ιδρυόμενου τμήματος θα βαρύνουν τον προϋπολογισμό του Πανεπιστημίου Πειραιώς και θα καλύπτονται με κρατική επιχορήγηση (Ειδ. Φ. 19-250 ΚΑΕ 2421, 2425). 5. Την αριθμ. 49/2000 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων και των Υφυπουργών Εσωτερικών Δημόσιας Διοίκησης και Αποκέντρωσης και Οικονομικών, αποφασίζουμε: Άρθρο 1 Ιδρυση - αποστολή 1. Ιδρύεται στο Πανεπιστήμιο Πειραιώς Τμήμα Διεθνών και Ευρωπαϊκών Σπουδών . 2. Η έναρξη της εκπαιδευτικής λειτουργίας του τμήματος και η εισαγωγή των πρώτων φοιτητών ορίζεται από το ακαδημαϊκό έτος 2000 - 2001. 3. Το τμήμα έχει ως αποστολή να καλλιεργεί και να προάγει την επιστήμη με την ακαδημαϊκή και εφαρμοσμένη έρευνα και αναζήτηση και να παρέχει στους φοιτητές τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη. Ειδικότερα το τμήμα έχει ως αποστολή να συμβάλλει στη δημιουργία επιστημόνων υψηλού επιπέδου με άρτια επιστημονική κατάρτιση επί ευρωπαϊκών και διεθνών θεμάτων, ιδίως δε αυτών που έχουν σχέση με το ευρωπαϊκό και παγκόσμιο γίγνεσθαι σε όλους τους τομείς, με τις πολιτικές της Ευρωπαϊκής Ενωσης σε ενδοκοινοτικό και διεθνές επίπεδο, καθώς και τις σχέσεις της Ελλάδας με τρίτες χώρες και διεθνείς οργανισμούς, ώστε η ελληνική παρουσία και η συμμετοχή σε όλα τα επίπεδα της ευρωπαϊκής ενοποιητικής διαδικασίας και της διεθνούς κοινωνίας να είναι πλήρης, αποδοτική, αποτελεσματική και επωφελής για τα ελληνικά συμφέροντα. Οι πτυχιούχοι μπορούν να απασχολούνται ως στελέχη των οργάνων της Ευρωπαϊκής Ενωσης, του Διπλωματικού Σώματος και γενικότερα της Ελληνικής Δημόσιας Διοίκησης, των ευρωπαϊκών και διεθνών οργανισμών, των επιχειρήσεων του ιδιωτικού τομέα εντός και εκτός Ελλάδος, καθώς και των επιστημονικών ινστιτούτων και ερευνητικών κέντρων της Ελλάδας και του εξωτερικού επί ευρωπαϊκών και διεθνών θεμάτων. Άρθρο 2 Εισαγωγή - φοίτηση - τίτλοι σπουδών 1. Ο αριθμός των κατ έτος εισακτέων στο τμήμα και τα του τρόπου εισαγωγής ορίζονται κατά τις περί εισαγωγής σπουδαστών στα Ιδρύματα της τριτοβάθμιας εκπαίδευσης κείμενες διατάξεις . 2. Το τμήμα απονέμει τίτλους σπουδών μέχρι και διδακτορικού διπλώματος. 3. Η ελάχιστη υποχρεωτική διάρκεια φοίτησης για τη λήψη του πτυχίου ορίζεται, σε οκτώ (8) εξάμηνα σπουδών. Άρθρο 3 Ίδρυση θέσεων Στο τμήμα ιδρύονται είκοσι πέντε (25) θέσεις Διδακτικού Ερευνητικού Προσωπικού (Δ.Ε.Π.) και δέκα πέντε (15) θέσεις Ειδικού Διοικητικού-Τεχνικού Προσωπικού (Ε.Δ.Τ.Π.), από τις οποίες δέκα (10) ΑΤ κατηγορίας, και πέντε (5) ΜΕ κατηγορίας. Άρθρο 4 Γραμματεία τμήματος Στο τμήμα που ιδρύεται με το παρόν διάταγμα, συνιστάται γραμματεία, ως διοικητική μονάδα, η οποία παρέχει διοικητική και γραμματειακή υποστήριξη στο εν γένει εκπαιδευτικό και ερευνητικό έργο του τμήματος. Η γραμματεία οργανώνεται και λειτουργεί σε επίπεδο τμήματος, κατά την έννοια του άρθρου 36 παρ. 1 του Ν.2190/1994 (Α 28). Άρθρο 5 Διαδικασία πλήρωσης θέσεων Δ.Ε.Π. 1. Η πλήρωση των θέσεων διδακτικού ερευνητικού προσωπικού του τμήματος, έως την κατά το άρθρο 15 παρ. 3 του Ν. 2454/1997 (Α 7) αυτοδύναμη λειτουργία του, γίνεται με προκήρυξη ή με μετάκληση ή με μετακίνηση μέλους ΔΕΠ, κατά τα ειδικότερα οριζόμενα στο παρόν άρθρο. 2. Η προκήρυξη για την πλήρωση κενών θέσεων γίνεται με απόφαση της συγκλήτου, ύστερα από εισήγηση της προσωρινής γενικής συνέλευσης του τμήματος, σύμφωνα με τα οριζόμενα στις διατάξεις του άρθρου 6 του Ν. 2083/1992, όπως ισχύουν κάθε φορά. Η εκλογή γίνεται από ενδεκαμελή εκλεκτορικά σώματα. Σε κάθε εκλεκτορικό σώμα συμμετέχουν τα μέλη ΔΕΠ που τυχόν υπηρετούν στο οικείο τμήμα και έχουν δικαίωμα ψήφου. Αν τα μέλη ΔΕΠ είναι λιγότερα από ένδεκα (11) το εκλεκτορικό σώμα συμπληρώνεται με απόφαση της συγκλήτου ύστερα από κλήρωση από διπλάσιο τουλάχιστο αριθμό μελών ΔΕΠ που ορίζει η ίδια, από κατάλογο τον οποίο εισηγείται η προσωρινή γενική συνέλευση, η οποία ταυτόχρονα αναφέρει και όσα άλλα μέλη ΔΕΠ μπορούν κατά την κρίση της να περιλαμβάνονται στον κατάλογο. Τα οριζόμενα από τη σύγκλητο μέλη πρέπει να κατέχουν θέση ΔΕΠ του ίδιου γνωστικού αντικειμένου σε ομοειδή ή συγγενή τμήματα του ίδιου ή άλλων ΑΕΙ και να ανήκουν στις βαθμίδες του καθηγητή και του αναπληρωτή καθηγητή. Εάν δεν υπάρχουν ή δεν επαρκούν τέτοια μέλη, ορίζονται μέλη ΔΕΠ της βαθμίδας του καθηγητή και του αναπληρωτή καθηγητή του συγγενέστερου γνωστικού αντικειμένου. Σε κάθε εκλεκτορικό σώμα προεδρεύει ο πρόεδρος της προσωρινής γενικής συνέλευσης του οικείου τμήματος, ο οποίος μπορεί να είναι και εκλέκτορας. Για τη συγκρότηση του εκλεκτορικού σώματος εκδίδεται σχετική διαπιστωτική πράξη του πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Για κάθε προκηρυσσόμενη θέση ΔΕΠ ορίζεται με απόφαση του σώματος των εκλεκτόρων τριμελής εισηγητική επιτροπή, η οποία καταρτίζει και υποβάλλει στην προσωρινή γενική συνέλευση ειδικά αιτιολογημένη έκθεση. Μέσα στην προβλεπόμενη από το νόμο προθεσμία συνέρχεται υπό την προεδρία του προέδρου του τμήματος, σε κοινή συνεδρίαση, η προσωρινή γενική συνέλευση και το σώμα των εκλεκτόρων. Κατά τα λοιπά για την εκλογή εφαρμόζονται αναλόγως οι ισχύουσες διατάξεις της πανεπιστημιακής νομοθεσίας. 3. Η πλήρωση κενών θέσεων ΔΕΠ με μετάκληση γίνεται με απόφαση της συγκλήτου, ύστερα από πρόταση της προσωρινής γενικής συνέλευσης, εφαρμοζομένων αναλόγως των διατάξεων του άρθρου 16 του Ν. 1268/82, όπως έχει τροποποιηθεί και ισχύει κάθε φορά. Για τη μετάκληση αποφασίζει ενδεκαμελές εκλεκτορικό σώμα το οποίο συγκροτείται με απόφαση της Συγκλήτου, ύστερα από κλήρωση από διπλάσιο τουλάχιστον αριθμό μελών ΔΕΠ της βαθμίδας του Καθηγητή του ιδίου γνωστικού αντικειμένου που ορίζει η ίδια από κατάλογο τον οποίο εισηγείται η προσωρινή γενική συνέλευση η οποία ταυτόχρονα αναφέρει και όσα μέλη ΔΕΠ μπορούν κατά την κρίση της να περιλαμβάνονται στον κατάλογο. Εάν δεν υπάρχουν ή δεν επαρκούν καθηγητές του ίδιου γνωστικού αντικειμένου, ο κατάλογος συμπληρώνεται με καθηγητές του συγγενέστερου γνωστικού αντικειμένου. Του εκλεκτορικού σώματος προεδρεύει ο πρόεδρος της προσωρινής γενικής συνέλευσης του τμήματος, ο οποίος μπορεί να είναι και εκλέκτορας. Για την πλήρωση θέσης ΔΕΠ με μετάκληση ή για τη συγκρότηση του εκλεκτορικού σώματος εκδίδεται σχετική κατά περίπτωση διαπιστωτική πράξη του πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Κατά τα λοιπά για την πλήρωση θέσεων ΔΕΠ με μετάκληση εφαρμόζονται οι ισχύουσες διατάξεις της πανεπιστημιακής νομοθεσίας. 4. Η πλήρωση κενών θέσεων ΔΕΠ με μετακίνηση μέλους ΔΕΠ από άλλο τμήμα του ιδίου ή άλλου ΑΕΙ, γίνεται υπό τις προϋποθέσεις και τους περιορισμούς (Αποκλεισμός μετακίνησης μελών ΔΕΠ προς τα πανεπιστήμια Αττικής και Θεσσαλονίκης) του άρθρου 5 του Ν.2517/1997 (Α 160) με πράξη του πρύτανη του πανεπιστημίου Πειραιώς ύστερα από αίτηση του ενδιαφερομένου μέλους ΔΕΠ, αιτιολογημένη σύμφωνη γνώμη της Γενικής Συνέλευσης του τμήματος προέλευσης και της συγκλήτου του Πανεπιστημίου υποδοχής. 5. Οι διατάξεις της προηγούμενης παραγράφου ισχύουν αναλόγως και για τη μετακίνηση επιμελητών, βοηθών και επιστημονικών συνεργατών από άλλο τμήμα του ίδιου ή άλλου ΑΕΙ. Άρθρο 8 Λοιπές ρυθμίσεις 1. Εως ότου εξασφαλιστούν οι προϋποθέσεις για την αυτοδύναμη λειτουργία του τμήματος, η διοίκησή του, ασκείται από προσωρινή γενική συνέλευση που ορίζεται, με πράξη του πρύτανη, ύστερα από απόφαση της συγκλήτου. Η προσωρινή γενική συνέλευση αποτελείται από πέντε (5) τουλάχιστον μέλη Δ.Ε.Π., κατά προτίμηση δε εκείνα των οποίων το γνωστικό αντικείμενο της θέσης είναι σχετικό με την επιστήμη που καλλιεργεί το τμήμα. Με την ίδια πράξη ορίζεται ο πρόεδρος και ο αναπληρωτής του οι οποίοι πρέπει να κατέχουν θέση ΔΕΠ του οικείου ΑΕΙ της βαθμίδας του Καθηγητή ή Αναπληρωτή Καθηγητή. Καθήκοντα γραμματέα ασκεί ο γραμματέας του τμήματος ή ο νόμιμος αναπληρωτής του ή διοικητικός υπάλληλος, στην περίπτωση που δεν έχει τοποθετηθεί. Στην προσωρινή γενική συνέλευση συμμετέχουν υποχρεωτικά όλα τα μέλη Δ.Ε.Π. που υπηρετούν στο τμήμα και δύο (2) εκπρόσωποι των φοιτητών, εφόσον φοιτούν. Η προσωρινή γενική συνέλευση ασκεί τις αρμοδιότητες που προβλέπονται από τις κείμενες διατάξεις για τη γενική συνέλευση τμήματος (άρθρο 4 Ν.2083/1992), εκτός αυτών που ανατίθενται σε άλλα όργανα ή ορίζονται κατά τρόπο διαφορετικό με το παρόν διάταγμα. Ο πρόεδρος της προσωρινής γενικής συνέλευσης ή ο αναπληρωτής του σε περίπτωση απουσίας ή κωλύμματος, συμμετέχει στην Σύγκλητο, χωρίς δικαίωμα ψήφου. 2. Το πρόγραμμα σπουδών του τμήματος έως την αυτοδύναμη λειτουργία του, καταρτίζεται από την προσωρινή γενική συνέλευση και εγκρίνεται από τη Σύγκλητο. 3. Εως την αυτοδύναμη λειτουργία του τμήματος η προκήρυξη και πλήρωση θέσεων Ε.Ε.Π. και Ε.Δ.Τ.Π. γίνεται ύστερα από εισήγηση της προσωρινής γενικής συνέλευσης για μεν τις θέσεις Ε.Ε.Π. από τη Σύγκλητο, για δε τις θέσεις Ε.Δ.Τ.Π. από το Πρυτανικό Συμβούλιο, με εφαρμογή ως προς τις προϋποθέσεις και τη διαδικασία, των κατά περίπτωση ισχυουσών διατάξεων. Ομοίως η πρόσληψη επισκεπτών καθηγητών, εντεταλμένων επικούρων καθηγητών, ειδικών επιστημόνων και συμβασιούχων διδασκόντων του άρθρου 5 του Π.Δ. 407/1980, γίνεται με πράξη του Πρύτανη, ύστερα από εισήγηση της προσωρινής γενικής συνέλευσης και απόφαση της Συγκλήτου, εφαρμοζομένων ως προς τις προϋποθέσεις και τη διαδικασία πρόσληψης των οικείων κατά περίπτωση ισχυουσών διατάξεων. 4. Για όσα θέματα δε ρυθμίζονται με το παρόν διάταγμα εφαρμόζονται συμπληρωματικά οι ισχύουσες διατάξεις της πανεπιστημιακής νομοθεσίας. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος. Αθήνα, 10 Μαρτίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ ΛΕΩΝΙΔΑΣ ΤΖΑΝΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΡΑΣΙΜΟΣ Δ. ΑΡΣΕΝΗΣ Φ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 90 Ίδρυση νέων τμημάτων στο δημοκρίτειο Πανεπιστήμιο Θράκης. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) των άρθρων 24 παρ. 2, 50 παρ. 3 και 6 και 6 παρ. 6 του Ν.1268/1982 (Α 87), όπως το τελευταίο άρθρο συμπληρώθηκε με τα άρθρα 48 παρ. 1 του Ν.1404/1983 (Α 173), και αντικαταστάθηκε με το άρθρο 15 παρ. 2 (α) του Ν.2640/1998 (Α 206). β) του άρθρου 79 παρ. 5 (δ) και 6 (ιδ) του Ν. 1566/85 (Α167), σε συνδυασμό με το άρθρο 20 παρ. 4 του Ν. 2503/1997 (Α 107). γ) του άρθρου 29Α του Ν.1558/1985 (Α 137), όπως προσετέθη με το άρθρο 27 του Ν.2081/1992 (Α 154) και τροπ. με το άρθρο 1 παρ. 2α του Ν.2469/1997 (Α 38), σε συνδυασμό με την παρ. 4 του τελευταίου τούτου άρθρου (1 Ν. 2461/97). δ) της απόφασης του Πρωθυπουργού και της Υπουργού Εσωτερικών Δημόσιας Διοίκησης και Αποκέντρωσης 8211/1999 Ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης και Αποκέντρωσης Λεωνίδα Τζανή και Γεώργιο Φλωρίδη . (Β 198). ε) της απόφασης του Πρωθυπουργού και του Υπουργού Οικονομικών αριθ. 1107147/1239/006Α/1996 Ανάθεση αρμοδιοτήτων στους Υφυπουργούς Οικονομικών (Β 922). 2. Τη γνώμη της Συγκλήτου του Δημοκρίτειου Πανεπιστημίου Θράκης (συνεδριάσεις 541/29.10.98,544/28-1-1999 και 546/27-5-1999). 3. Το γεγονός ότι, δεν γνωμοδότησε το Συμβούλιο Ανώτατης Παιδείας αν και ζητήθηκε η γνώμη του με το έγγραφο Β1/229/30-4-1999 και ότι έχει παρέλθει άπρακτη η προθεσμία που ορίζεται από το άρθρο 50 παρ. 3 του Ν. 1268/82. 4. Το γεγονός ότι από την εφαρμογή των διατάξεων του παρόντος διατάγματος προκαλείται : α) εφάπαξ συνολική δαπάνη ύψους 2,4 δις δρχ. περίπου για την κατασκευή κτιριακών εγκαταστάσεων και την προμήθεια του αναγκαίου εξοπλισμού και β) ετήσια δαπάνη μετά την πλήρη λειτουργία των ιδρυομένων τμημάτων ύψους 605,5 εκατ. δρχ. περίπου από την πλήρωση των θέσεων προσωπικού, 1,8 εκατ. δρχ. περίπου από την καταβολή επιδομάτων θέσης, 325 εκατ. δρχ. περίπου για την σίτιση των φοιτητών και την αντιμετώπιση των λειτουργικών εξόδων των ιδρυομένων τμημάτων και 75 εκατ. δρχ. περίπου για την προμήθεια συγγραμμάτων. Η εφάπαξ δαπάνη καθώς και οι λοιπές δαπάνες του οικονομικού έτους 2000, πλην της δαπάνης για επιδόματα θέσης, καλύπτονται από πιστώσεις του Προγράμματος Δημοσίων Επενδύσεων (Π.Δ.Ε.) και συγχρηματοδοτούνται από το Επιχειρησιακό Πρόγραμμα Εκπαίδευσης και Αρχικής Επαγγελματικής Κατάρτισης (ΕΠΕΑΕΚ) του Β Κοινοτικού Πλαισίου Στήριξης (Κ.Π.Σ.) Η δαπάνη για επιδόματα θέσης για το 2000 για το τελευταίο τετράμηνο περιορίζεται στο ποσό των 600.000 δρχ. θα βαρύνει τον τακτικό προϋπολογισμό και θα καλυφθεί από πιστώσεις της ομάδας του ΚΑΕ 0200 του ειδικού φορέα 19 250 όπου θα γίνει σχετική πρόβλεψη. Η δαπάνη για αμοιβές προσωπικού, από το οικονομικό έτος 2001 και μέχρι το οικονομικό έτος 2005, θα καλύπτεται από πιστώσεις του Π.Δ.Ε. με κοινοτική συγχρηματοδότηση (ΕΠΕΑΕΚ του Γ Κ.Π.Σ.) και από το οικονομικό έτος 2006 και εξής θα βαρύνει σταδιακά τον τακτικό προϋπολογισμό (Ειδ. Φορ. 19-250 ΚΑΕ Ομάδος 0200). Από το οικονομικό έτος 2001 και εξής το επίδομα θέσης και ποσοστό 80% της δαπάνης για την προμήθεια συγγραμμάτων θα βαρύνει τον τακτικό προϋπολογισμό εκάστου οικονομικού έτους, στον οποίο και θα εγγράφονται σχετικές πιστώσεις (Ειδ. Φ. 19-250 ΚΑΕ Ομάδας 0200 και 1123). Οι δαπάνες των ανωτέρω ετών για σίτιση των φοιτητών, ποσοστό 20% της δαπάνης για την προμήθεια συγγραμμάτων καθώς και οι λοιπές λειτουργικές δαπάνες των ιδρυομένων τμημάτων θα βαρύνουν τον προϋπολογισμό του Δημοκρίτειου Πανεπιστημίου Θράκης και θα καλύπτονται με κρατική επιχορήγηση (Ειδ. Φ. 19-250 ΚΑΕ 2421, 2425). 5. Την αριθμ. 519/1999 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων και των Υφυπουργών Εσωτερικών Δημόσιας Διοίκησης και Αποκέντρωσης και Οικονομικών, αποφασίζουμε: Άρθρο 1 Ιδρυση - αποστολή 1. Ιδρύονται στο Δημοκρίτειο Πανεπιστήμιο Θράκης τα εξής τμήματα : α) Τμήμα Μηχανικών Παραγωγής και Διοίκησης, με έδρα την πόλη της Ξάνθης, το οποίο εντάσσεται στην Πολυτεχνική Σχολή. β) Τμήμα Γλώσσας, Φιλολογίας και Πολιτισμού Παρευξείνιων Χωρών , με έδρα την πόλη της Κομοτηνής. 2. Η έναρξη της εκπαιδευτικής λειτουργίας των τμημάτων και η εισαγωγή των πρώτων φοιτητών ορίζεται από το ακαδημαϊκό έτος 2000-2001. Τα τμήματα έχουν ως αποστολή να καλλιεργούν και να προάγουν την οικεία επιστήμη με την ακαδημαϊκή και εφαρμοσμένη έρευνα και αναζήτηση και να παρέχουν στους φοιτητές τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη. Ειδικότερα τα τμήματα έχουν ως αποστολή: α) Το τμήμα Μηχανικών Παραγωγής και Διοίκησης την καλλιέργεια και προαγωγή της επιστήμης του μηχανικού παραγωγής και διοίκησης, με την διδασκαλία, έρευνα και εφαρμογή συστηματικών τρόπων βελτίωσης της παραγωγικότητας (αύξηση της ποιότητας και της ποσότητας της παραγωγής με ταυτόχρονη μείωση των διατιθέμενων πόρων) και την κατάρτιση επιστημόνων μηχανικών ικανών να μελετούν, ερευνούν και ασχολούνται με το σχεδιασμό της δομής και της λειτουργίας σύγχρονων τεχνολογικών και διοικητικών συστημάτων. Οι διπλωματούχοι μπορούν να απασχολούνται ως σύμβουλοι επιχειρήσεων για θέματα επενδύσεων εισαγωγής νέων τεχνολογιών, διασφάλισης ποιότητας (ΙSΟ), εργονομικού σχεδιασμού και ασφάλειας της εργασίας καθώς και διαχείρισης και προστασίας του περιβάλλοντος, σε τμήματα έρευνας και ανάπτυξης προγραμματισμού και σχεδιασμού επιχειρήσεων του δευτερογενούς και του τριτογενούς τομέα. Οι διπλωματούχοι καλύπτουν ανάγκες που η σύγχρονη κοινωνία και παραγωγή δημιουργούν έχουν δε τα εφόδια ως στελέχη ή ελεύθεροι επαγγελματίες αυτοδύναμα ή σε συνεργασία με άλλους επιστήμονες να προετοιμάσουν και να προχωρήσουν στην επιστημονική λήψη αποφάσεων μετά από εκτίμηση της υπάρχουσας κατάστασης (στατιστική θεώρηση) και πρόβλεψη των μελλοντικών εξελίξεων (δυναμική θεώρηση). Η ενασχόληση των διπλωματούχων αφορά τις εξής κυρίως δραστηριότητες. (ι) Προγραμματισμό και έλεγχο της παραγωγικής διαδικασίας. (Βελτιστοποίηση ρυθμών παραγωγής, κατανομή εργασιών, έλεγχος αποθεμάτων, κατανομή επισκευαστικών πόρων, προγραμματισμός συντήρησης και αντικατάστασης εξοπλισμού, κατανομή πρώτων υλών και άλλες συγγενείς δραστηριότητες). (ιι) Ερευνα, σχεδιασμό και αυτοματοποίηση της κατασκευής πάσης φύσης προϊόντων, με την βοήθεια ηλεκτρονικών υπολογιστών. (ιιι) Χωροθέτηση της μονάδας παραγωγής. (Ως μονάδα παραγωγής νοείται το εργοστάσιο ή η μονάδα παροχής υπηρεσιών για τη χωροθέτηση της οποίας λαμβάνονται υπόψη τεχνικοί οικονομικοί και περιβαλλοντικοί παράγοντες). (ιν) Ενδοεπιχειρησιακή χωροταξία και σχεδίαση των επιμέρους συστημάτων παραγωγής.(Βελτιστοποίηση της θέσης των μηχανημάτων και εν γένει των σταθμών παραγωγής, χωρίς να αγνοείται και η παράμετρος «ανθρώπινο δυναμικό»). (ν) Επιστημονική προετοιμασία λήψης αποφάσεων ή/ και άσκηση επιστημονικής διοίκησης σε οποιοδήποτε διοικητικό-τεχνικό σύστημα, δημόσιες και ιδιωτικές επιχειρήσεις, και οργανισμοί - βιομηχανικές μονάδες. (νι) Χρονικό και τεχνικο-οικονομικό προγραμματισμό έργων. (νιι) Μελέτες πάσης φύσεως που αφορούν την οργάνωση επιχειρήσεων, με στόχο την αποτελεσματική άσκηση διοίκησης. (νιιι) Μελέτες ανάλυσης αγοράς και προώθησης προϊόντων με επιστημονικές μεθόδους. (ιχ) Ανάπτυξη και εφαρμογή συστημάτων διασφάλισης ποιότητας στην παραγωγή προϊόντων και την παροχή υπηρεσιών. (χ) Μελέτες περιβαλλοντικών επιπτώσεων της παραγωγής. (χι) Μελέτες που αφορούν στην ασφάλεια και υγιεινή στους χώρους εργασίας. Οι διπλωματούχοι μπορούν να εγγράφονται στο Τεχνικό Επιμελητήριο Ελλάδας, στο Μητρώο Εργοληπτικών Επιχειρήσεων, στο Μητρώο Εμπειρίας Κατασκευαστών και στη Γνωμοδοτική Επιτροπή Μελετών, για τα αντίστοιχα έργα. β) Το τμήμα Γλώσσας, Φιλολογίας και Πολιτισμού Παρευξείνιων Χωρών έχει ως αποστολή την καλλιέργεια, προαγωγή και διάδοση, με την διδασκαλία και την έρευνα της γλώσσας, της γλωσσολογίας, της λογοτεχνίας και του πολιτισμού των λαών των παρευξείνιων χωρών ιδίως των ελληνικής καταγωγής και την κατάρτιση επιστημόνων ικανών να μελετούν, ερευνούν, κατανοούν και διαδίδουν τις γλώσσες, την λογοτεχνία και τον πολιτισμό των λαών των προαναφερομένων χωρών, όπως Ελλήνων, Ρώσων, Ουκρανών, Γεωργιανών, Αρμενίων, Ρουμάνων, Βουλγάρων, Τούρκων και λοιπών. Οι πτυχιούχοι μπορούν να απασχολούνται ως στελέχη σε κρατικές ελληνικές υπηρεσίες, προξενικά γραφεία, ή ιδιωτικές επιχειρήσεις στις παρευξείνιες χώρες (Ρωσία, Ουκρανία, Γεωργία, Αρμενία, Ρουμανία, Βουλγαρία, Τουρκία) ή ως εκπαιδευτές της οικείας κατά περίπτωση γλώσσας ή ως ελεύθεροι επαγγελματίες ή ως εμπειρογνώμονες ή ως σύμβουλοι διπλωματικών αποστολών στις προαναφερόμενες χώρες ή ως ειδικοί επιστήμονες σε ερευνητικά ιδρύματα ή ως μεταφραστές κειμένων. Άρθρο 2 Εισαγωγή - φοίτηση - τίτλοι σπουδών 1. Ο αριθμός των κατ έτος εισακτέων του σε κάθε τμήμα και τα του τρόπου εισαγωγής ορίζονται κατά τις περί εισαγωγής σπουδαστών στα ιδρύματα της τριτοβάθμιας εκπαίδευσης, κείμενες διατάξεις . 2. Κάθε τμήμα απονέμει τίτλους σπουδών μέχρι και διδακτορικού διπλώματος. 3. Η ελάχιστη υποχρεωτική διάρκεια φοίτησης για τη λήψη του πτυχίου ορίζεται σε δέκα (10) εξάμηνα σπουδών για το Τμήμα Μηχανικών Παραγωγής και Διοίκησης και οκτώ (8) εξάμηνα για το Τμήμα Γλώσσας, Φιλολογίας και Πολιτισμού Παρευξείνιων Χωρών. Άρθρο Αρθρο 3 Ίδρυση θέσεων Σε κάθε τμήμα ιδρύονται θέσεις διδακτικού ερευνητικού προσωπικού (Δ.Ε.Π.), ειδικού εκπαιδευτικού προσωπικού (Ε.Ε.Π.) και ειδικού διοικητικού-τεχνικού προσωπικού (Ε.Δ.Τ.Π.), ως ακολούθως : Θ Ε Σ Ε Ι Σ ΤΜΗΜΑΤΑ ΔΕΠ ΕΕΠ ΕΔΤΠ ΑΤ ΑΡ ΜΕ α) τμήμα Μηχανικών Παραγωγής 25 3 10 - 10 και Διοίκησης β) τμήμα Γλώσσας, Φιλολογίας και Πολιτισμού Παρευξείνιων Χωρών 21 8 2 3 5 Σ Υ Ν Ο Λ Ο 46 11 12 3 15 Άρθρο 4 Γραμματεία τμημάτων Σε κάθε τμήμα που ιδρύεται με το παρόν διάταγμα, συνιστάται γραμματεία, ως διοικητική μονάδα, η οποία παρέχει διοικητική και γραμματειακή υποστήριξη στο εν γένει εκπαιδευτικό και ερευνητικό έργο του τμήματος. Η γραμματεία οργανώνεται και λειτουργεί σε επίπεδο τμήματος, κατά την έννοια του άρθρου 36 παρ. 1 του Ν.2190/1994 (Α 28). Άρθρο 5 Διαδικασία πλήρωσης θέσεων Δ.Ε.Π. 1. Η πλήρωση των θέσεων διδακτικού ερευνητικού προσωπικού κάθε τμήματος, έως την κατά το άρθρο 15 παρ. 3 του Ν. 2454/97 (Α 7) αυτοδύναμη λειτουργία του, γίνεται με προκήρυξη ή με μετάκληση ή με μετακίνηση μέλους ΔΕΠ, κατά τα ειδικότερα οριζόμενα στο παρόν άρθρο. 2. Η προκήρυξη για την πλήρωση κενών θέσεων γίνεται με απόφαση της συγκλήτου, ύστερα από εισήγηση της προσωρινής γενικής συνέλευσης του τμήματος, σύμφωνα με τα οριζόμενα στις διατάξεις του άρθρου 6 του Ν. 2083/1992, όπως ισχύουν κάθε φορά. Η εκλογή γίνεται από ενδεκαμελή εκλεκτορικά σώματα. Σε κάθε εκλεκτορικό σώμα συμμετέχουν τα μέλη ΔΕΠ που τυχόν υπηρετούν στο οικείο τμήμα και έχουν δικαίωμα ψήφου. Αν τα μέλη ΔΕΠ είναι λιγότερα από ένδεκα (11) το εκλεκτορικό σώμα συμπληρώνεται με απόφαση της συγκλήτου ύστερα από κλήρωση από διπλάσιο τουλάχιστο αριθμό μελών ΔΕΠ που ορίζει η ίδια, από κατάλογο τον οποίο εισηγείται η προσωρινή γενική συνέλευση, η οποία ταυτόχρονα αναφέρει και όσα άλλα μέλη ΔΕΠ μπορούν κατά την κρίση της να περιλαμβάνονται στον κατάλογο. Τα οριζόμενα από τη σύγκλητο μέλη πρέπει να κατέχουν θέση ΔΕΠ του ίδιου γνωστικού αντικειμένου σε ομοειδή ή συγγενή τμήματα του ίδιου ή άλλων ΑΕΙ και να ανήκουν στις βαθμίδες του καθηγητή και του αναπληρωτή καθηγητή. Εάν δεν υπάρχουν ή δεν επαρκούν τέτοια μέλη, ορίζονται μέλη ΔΕΠ της βαθμίδας του καθηγητή και του αναπληρωτή καθηγητή του συγγενέστερου γνωστικού αντικειμένου. Σε κάθε εκλεκτορικό σώμα προεδρεύει ο πρόεδρος της προσωρινής γενικής συνέλευσης του οικείου τμήματος, ο οποίος μπορεί να είναι και εκλέκτορας. Για τη συγκρότηση του εκλεκτορικού σώματος εκδίδεται σχετική διαπιστωτική πράξη του πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Για κάθε προκηρυσσόμενη θέση ΔΕΠ ορίζεται με απόφαση του σώματος των εκλεκτόρων τριμελής εισηγητική επιτροπή, η οποία καταρτίζει και υποβάλλει στην προσωρινή γενική συνέλευση ειδικά αιτιολογημένη έκθεση. Μέσα στην προβλεπόμενη από το νόμο προθεσμία συνέρχεται υπό την προεδρία του προέδρου του τμήματος, σε κοινή συνεδρίαση, η προσωρινή γενική συνέλευση και το σώμα των εκλεκτόρων. Κατά τα λοιπά για την εκλογή εφαρμόζονται αναλόγως οι ισχύουσες διατάξεις της πανεπιστημιακής νομοθεσίας. 3. Η πλήρωση κενών θέσεων ΔΕΠ με μετάκληση γίνεται με απόφαση της συγκλήτου ύστερα από πρόταση της προσωρινής γενικής συνέλευσης, εφαρμοζομένων αναλόγως των διατάξεων του άρθρου 16 του Ν. 1268/82, όπως έχει τροποποιηθεί και ισχύει κάθε φορά. Για τη μετάκληση αποφασίζει ενδεκαμελές εκλεκτορικό σώμα το οποίο συγκροτείται με απόφαση της συγκλήτου ύστερα από κλήρωση από διπλάσιο τουλάχιστον αριθμό μελών ΔΕΠ της βαθμίδας του καθηγητή του ιδίου γνωστικού αντικειμένου που ορίζει η ίδια από κατάλογο τον οποίο εισηγείται η προσωρινή γενική συνέλευση η οποία ταυτόχρονα αναφέρει και όσα μέλη ΔΕΠ μπορούν κατά την κρίση της να περιλαμβάνονται στον κατάλογο. Εάν δεν υπάρχουν ή δεν επαρκούν καθηγητές του ίδιου γνωστικού αντικειμένου, ο κατάλογος συμπληρώνεται με καθηγητές του συγγενέστερου γνωστικού αντικειμένου. Του εκλεκτορικού σώματος προεδρεύει ο πρόεδρος της προσωρινής γενικής συνέλευσης του τμήματος, ο οποίος μπορεί να είναι και εκλέκτορας. Για την πλήρωση θέσης ΔΕΠ με μετάκληση ή για τη συγκρότηση του εκλεκτορικού σώματος εκδίδεται σχετική κατά περίπτωση διαπιστωτική πράξη του πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Κατά τα λοιπά για την πλήρωση θέσεων ΔΕΠ με μετάκληση εφαρμόζονται οι ισχύουσες διατάξεις της πανεπιστημιακής νομοθεσίας. 4. Η πλήρωση κενών θέσεων ΔΕΠ με μετακίνηση μέλους ΔΕΠ από άλλο τμήμα του ιδίου ή άλλου ΑΕΙ, γίνεται υπό τις προϋποθέσεις και τους περιορισμούς (Αποκλεισμός μετακίνησης μελών ΔΕΠ προς τα πανεπιστήμια Αττικής και Θεσσαλονίκης) του άρθρου 5 του Ν. 2517/97 (Α 160) με πράξη του πρύτανη ύστερα από αιτιολογημένη σύμφωνη γνώμη της γενικής συνέλευσης του τμήματος προέλευσης και της συγκλήτου του πανεπιστημίου υποδοχής. 5. Οι διατάξεις της προηγούμενης παραγράφου ισχύουν αναλόγως και για τη μετακίνηση επιμελητών, βοηθών και επιστημονικών συνεργατών από άλλο τμήμα του ίδιου ή άλλου ΑΕΙ. Άρθρο 6 Εως ότου εξασφαλιστούν οι προϋποθέσεις για την αυτοδύναμη λειτουργία κάθε τμήματος, η διοίκησή του, ασκείται από προσωρινή γενική συνέλευση που ορίζεται, με πράξη του πρύτανη, ύστερα από απόφαση της συγκλήτου. Η προσωρινή γενική συνέλευση αποτελείται από πέντε (5) τουλάχιστον μέλη Δ.Ε.Π., κατά προτίμηση δε εκείνα των οποίων το γνωστικό αντικείμενο της θέσης είναι σχετικό με την επιστήμη που καλλιεργεί το οικείο τμήμα. Με την ίδια πράξη ορίζεται ο πρόεδρος και ο αναπληρωτής του οι οποίοι πρέπει να κατέχουν θέση ΔΕΠ του οικείου ΑΕΙ της βαθμίδας του καθηγητή ή αναπληρωτή καθηγητή. Καθήκοντα γραμματέα ασκεί ο γραμματέας του οικείου τμήματος ή ο νόμιμος αναπληρωτής του ή διοικητικός υπάλληλος, στην περίπτωση που δεν έχει τοποθετηθεί. Στην προσωρινή γενική συνέλευση συμμετέχουν υποχρεωτικά όλα τα μέλη Δ.Ε.Π. που υπηρετούν στο τμήμα και δύο (2) εκπρόσωποι των φοιτητών, εφόσον φοιτούν. Η προσωρινή γενική συνέλευση ασκεί τις αρμοδιότητες που προβλέπονται από τις κείμενες διατάξεις για τη γενική συνέλευση τμήματος (άρθρο 4 Ν.2083/1992), εκτός αυτών που ανατίθενται σε άλλα όργανα ή ορίζονται κατά τρόπο διαφορετικό με το παρόν διάταγμα. Ο πρόεδρος της προσωρινής γενικής συνέλευσης ή ο αναπληρωτής του σε περίπτωση απουσίας ή κωλύμματος, συμμετέχει στην σύγκλητο, χωρίς δικαίωμα ψήφου. 2. Το πρόγραμμα σπουδών κάθε τμήματος έως την αυτοδύναμη λειτουργία του, καταρτίζεται από την προσωρινή γενική συνέλευση και εγκρίνεται από τη σύγκλητο. 3. Εως την αυτοδύναμη λειτουργία κάθε τμήματος η προκήρυξη και πλήρωση θέσεων Ε.Ε.Π. και Ε.Δ.Τ.Π. γίνεται ύστερα από εισήγηση της προσωρινής γενικής συνέλευσης για μεν τις θέσεις Ε.Ε.Π. από τη σύγκλητο, για δε τις θέσεις Ε.Δ.Τ.Π. από το πρυτανικό συμβούλιο, με εφαρμογή ως προς τις προϋποθέσεις και τη διαδικασία, των κατά περίπτωση ισχυουσών διατάξεων. Ομοίως η πρόσληψη επισκεπτών καθηγητών, εντεταλμένων επικούρων καθηγητών, ειδικών επιστημόνων και επιστημόνων με τα προβλεπόμενα από το άρθρο 5 του π.δ. 407/1980, προσόντα γίνεται με πράξη του πρύτανη, ύστερα από εισήγηση της προσωρινής γενικής συνέλευσης και απόφαση της συγκλήτου, εφαρμοζομένων ως προς τις προϋποθέσεις και τη διαδικασία πρόσληψης των οικείων κατά περίπτωση ισχυουσών διατάξεων. 4. Για όσα θέματα δε ρυθμίζονται με το παρόν διάταγμα εφαρμόζονται συμπληρωματικά οι ισχύουσες διατάξεις της πανεπιστημιακής νομοθεσίας. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος. Αθήνα, 10 Μαρτίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ ΛΕΩΝΙΔΑΣ ΤΖΑΝΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΡΑΣΙΜΟΣ Δ. ΑΡΣΕΝΗΣ Φ (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 91 Τροποποίηση του Π. Δ/τος 376/1997 (Α 246) «Κανονισμός Λειτουργίας του Αρείου Πάγου». Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1) Τις διατάξεις του άρθρου 23 του Ν.1756/1988 Κώδικας Οργανισμού Δικαστηρίων και κατάστασης Δικαστικών Λειτουργών (Α 35) όπως το άρθρο αυτό αντικαταστάθηκε με το άρθρο 5 του Ν. 2172/1993 (207 Α ) ακολούθως δε τροποποιήθηκε και συμπληρώθηκε με τα άρθρα 2 και 6 παρ.2 του Ν. 2298/1995 (62 Α ), το άρθρο 16 του Ν. 2331/1995 (173 Α ) και το άρθρο 3 παρ.6 του Ν. 2479/1997 (67 Α ). 2) Τις διατάξεις του άρθρου 29Α του Ν. 1558/1985 Κυβέρνηση και Κυβερνητικά όργανα (Α 137) που προστέθηκε με το άρθρο 27 του Ν. 2081/1992 (Α 154) και τροποποιήθηκε με το άρθρο 1 παρ.2 εδαφ.α του Ν. 2469/1997 (Α 38). 3) Το γεγονός ότι το παρόν διάταγμα δεν προκαλεί δαπάνη σε βάρος του κρατικού προϋπολογισμού. 4) Τις 33/1999 και 2/2000 αποφάσεις της Διοικητικής Ολομέλειας του Αρείου Πάγου. 5)Την 97/2000 γνωμοδότηση του Συμβουλίου της Επικρατείας, μετά από πρόταση του Υπουργού Δικαιοσύνης, αποφασίζουμε: Κυρώνεται η τροποποίηση του Κανονισμού Λειτουργίας του Αρείου Πάγου, (Π.Δ.376/1997) σύμφωνα με τις υπ αριθ. 33/1999 και 2/2000 αποφάσεις της Διοικητικής Ολομέλειας του Αρείου Πάγου, και οι οποίες έχουν ως εξής: ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ ΤΟΥ Α.Π. Στον Κανονισμό Λειτουργίας του Αρείου Πάγου που καταρτίσθηκε με την απόφαση της Διοικητικής Ολομέλειας 7/1997, όπως αναμορφώθηκε με την όμοια 17/1997, και κυρώθηκε με το Προεδρικό Διάταγμα 376/1997 (ΦΕΚ Α 246), επέρχονται οι ακόλουθες τροποποιήσεις : 1. Το πρώτο εδάφιο του άρθρου 2 αντικαθίσταται ως εξής : Στον Αρειο Πάγο λειτουργούν έξι πολιτικά Τμήματα (Α, Β1, Β2, Γ, Δ και Ζ) και δύο ποινικά Τμήματα (Ε και ΣΤ). 2.Το άρθρο 3 αντικαθίσταται ως εξής : Αρμοδιότητα Τμημάτων 1. Στο Α Πολιτικό Τμήμα υπάγονται α) αιτήσεις αναίρεσης επί υποθέσεων ενοχικού και εμπορικού δικαίου, πλην εκείνων που ανήκουν στην αρμοδιότητα άλλου πολιτικού Τμήματος, β) οι αιτήσεις αναίρεσης που δεν υπάγονται στην αρμοδιότητα άλλου πολιτικού Τμήματος, και γ) οι διοικητικές υποθέσεις, που ανήκουν στην αρμοδιότητα του Αρείου Πάγου, πλην εκείνων για τις οποίες αρμόδια είναι η Ολομέλεια. Στην υπό στοιχ. γ περίπτωση, αν στο Τμήμα υπηρετούν περισσότεροι αντιπρόεδροι, προεδρεύει ο αρχαιότερος. 2. Στα Β1 και Β2 πολιτικά Τμήματα υπάγονται αιτήσεις αναίρεσης κατά αποφάσεων που έχουν εκδοθεί κατά την ειδική διαδικασία α) των εργατικών διαφορών (άρθρο. 664 έως 676 Κ.Πολ.Δικ.) και β) των διαφορών από αμοιβές για την παροχή εργασίας (άρθρο 678 έως 681 Κ.Πολ.Δ.) 3. Στο Γ πολιτικό Τμήμα υπάγονται αιτήσεις αναίρεσης επί υποθέσεων εμπραγμάτου και κληρονομικού δικαίου καθώς και οι υποθέσεις που έχουν παραπεμφθεί σε αυτό με απόφαση του Δ Τμήματος (ύστερα από αναίρεση). 4. Στο Δ πολιτικό Τμήμα υπάγονται οι αιτήσεις αναίρεσης κατά αποφάσεων α) επί πάσης φύσεως μισθωτικών διαφορών (άρθρο 647 παρ. 1 Κ.Πολ.Δ. και ειδικών νόμων), β) επί υποθέσεων αποζημίωσης από αυτοκινητικά ατυχήματα και από τη σύμβαση ασφάλισης της αστικής ευθύνης από αυτοκίνητα εν γένει, γ) επί υποθέσεων ακύρωσης αποφάσεων γενικών συνελεύσεων σωματείων και συνεταιρισμών, δ) επί υποθέσεων εκούσιας δικαιοδοσίας, πλην των πτωχευτικών, ε) επί υποθέσεων αναγκαστικών απαλλοτριώσεων και στ) επί υποθέσεων διαιρεμένης οριζοντίως ή καθέτως ιδιοκτησίας (άρθρο. 17 παρ. 2 Κ.Πολ.Δ.). Στο Δ Τμήμα υπάγονται και οι υποθέσεις που έχουν παραπεμφθεί σε αυτό ύστερα από αναίρεση. 5. Στο Ζ Πολιτικό Τμήμα υπάγονται αιτήσεις αναίρεσης κατ αποφάσεων που έχουν εκδοθεί α) επί υποθέσεων αναγκαστικής εκτέλεσης κατά τον Κ.Πολ.Δ., τον Κώδικα Εισπράξεως Δημοσίων Εσόδων (ΚΕΔΕ) και το Ν.Δ. της 17 Ιουλίου/13 Αυγούστου 1923 περί ειδικών διατάξεων επί ανωνύμων εταιριών , καθώς και επί υποθέσεων ανακοπής κατά διαταγών πληρωμής και β) επί υποθέσεων οικογενειακού εν γένει δικαίου. Αιτήσεις αναψηλάφησης κατά αποφάσεων του Αρείου Πάγου (άρθρο 538 Κ.Πολ.Δ.) δικάζονται από το Τμήμα που εξέδωσε την προσβαλλόμενη απόφαση. Η εισαγωγή υπόθεσης σε μη αρμόδιο, κατά τις άνω διατάξεις, πολιτικό Τμήμα δεν συνεπάγεται απαράδεκτο ή ακυρότητα. 6. Μεταξύ των δύο ποινικών Τμημάτων οι υποθέσεις διακρίνονται και υπάγονται σε αυτά κατά τους ειδικούς ορισμούς του άρθρου 23 παρ. 3 εδ. β του Κώδικα Οργανισμού των δικαστηρίων (κυρ. Ν. 1756/1988), όπως ισχύει μετά το άρθρο 6 παρ. 2 του Ν. 2298/1995 και το άρθρο 16 του Ν. 2331/1995. 3.Στο τέλος της παρ. 2 του άρθρου 4 προστίθεται εδάφιο που έχει ως εξής : Το Ζ πολιτικό Τμήμα συνεδριάζει την δεύτερη εργάσιμη Τετάρτη του δευτέρου 15ημέρου του Σεπτεμβρίου και τη δεύτερη και τέταρτη εργάσιμη Τετάρτη κάθε μηνός . 4. Στο τέλος της πρώτης παραγράφου του άρθρου 8 προστίθενται τα ακόλουθα εδάφια : Το Ζ πολιτικό Τμήμα θα αρχίσει να συνεδριάζει από το προσεχές δικαστικό έτος (16 Σεπτεμβρίου 2000 και εφεξής), ο προσδιορισμός όμως υποθέσεων σε δικασίμους του Τμήματος αυτού θα αρχίσει αμέσως . Εωσότου συγκροτηθεί, σύμφωνα με τις διατάξεις του άρθρου 2 εδ. β , το Ζ Τμήμα, ο προσδιορισμός των υποθέσεων που υπάγονται σ αυτό θα γίνεται προσωρινά από τον νεότερο πρόεδρο του Α Τμήματος και ως εισηγητές θα ορίζονται προσωρινά οι τρεις νεότεροι από τους αρεοπαγίτες που συγκροτούν το καθένα από τα πολιτικά Τμήματα Α και Γ. Οι τροποποιήσεις που αφορούν τη μεταξύ υφισταμένων ήδη πολιτικών Τμημάτων κατανομή υποθέσεων αρχίζουν να εφαρμόζονται αμέσως . ΚΕΦΑΛΑΙΟ Β ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ Άρθρο 9 Η γραμματεία του Αρείου Πάγου αποτελείται από τη διεύθυνση και έξι (Ι-VΙ) τμήματα. Άρθρο 10 ΔΙΕΥΘΥΝΤΗΣ Ο Διευθυντής διευθύνει γενικά τη γραμματεία. Παρακολουθεί και ελέγχει τη διεξαγωγή κάθε υπηρεσίας της γραμματείας και συντονίζει τη δράση των τμημάτων της. Δικαιούται να αναθέτει σε προϊστάμενο τμήματος την παρακολούθηση και τον έλεγχο συγκεκριμένων τομέων. Εκτελεί καθήκοντα γραμματέα του Ανώτατου Δικαστικού Συμβουλίου, του Υπηρεσιακού-Πειθαρχικού Συμβουλίου υπαλλήλων (πενταμελούς και επταμελούς) και της διοικητικής Ολομέλειας μπορεί δε να υποβάλλει σ αυτήν προτάσεις για θέματα τροποποίησης του κανονισμού καθώς και οργάνωσης και λειτουργίας της γραμματείας. Εισηγείται στον Πρόεδρο του Αρείου Πάγου την τοποθέτηση και μετακίνηση των προϊσταμένων των τμημάτων καθώς και των υπαλλήλων σε άλλα τμήματα. Συντάσσει τις κατά το νόμο εκθέσεις για τους υπαλλήλους της γραμματείας και ασκεί όσες άλλες αρμοδιότητες έχει βάσει των κειμένων διατάξεων. Στο γραφείο του Διευθυντή υπηρετεί ένας υπάλληλος και ένας επιμελητής. Άρθρο 11 ΑΝΑΠΛΗΡΩΣΗ ΤΟΥ ΔΙΕΥΘΥΝΤΗ Αν δεν υπάρχει Διευθυντής, ή για οποιοδήποτε λόγο απουσιάζει ή κωλεύεται, αναπληρώνεται όπως προβλέπεται από το νόμο. Άρθρο 12 ΤΜΗΜΑΤΑ ΚΑΙ ΓΡΑΦΕΙΑ ΤΗΣ ΓΡΑΜΜΑΤΕΙΑΣ Η γραμματεία του Αρείου Πάγου περιλαμβάνει τα ακόλουθα τμήματα : Ι. ΤΜΗΜΑ ΔΙΟΙΚΗΤΙΚΟ, περιλαμβάνει α)τη γραμματεία του ιδιαίτερου γραφείου του Προέδρου του Αρείου Πάγου, στην οποία ανήκει η διεξαγωγή της αλληλογραφίας και η εν γένει γραμματειακή εργασία που ανάγεται στις αρμοδιότητες του Προέδρου και β)η διοίκηση της γραμματείας του Αρείου Πάγου, στην οποία ανήκει: 1) η τήρηση βιβλίων : α) γενικού και εμπιστευτικού πρωτοκόλλου εισερχομένων και εξερχομένων εγγράφων, β) εκθέσεων εμφάνισης και αναχώρησης, γ) κανονικών, αναρρωτικών και λοιπών αδειών, δ) επίπλων και σκευών, ε) μισθολογίου, στ) δημοσίευσης των αποφάσεων της επιτροπής του άρθρου 38 του Π.Δ. 92/96, ζ) όσων άλλων προβλέπονται από τις κείμενες διατάξεις και αφορούν τη διοίκηση της γραμματείας. 2) η τήρηση μητρώου και η ενημέρωση των ατομικών φακέλων των υπαλλήλων της γραμματείας και του βοηθητικού προσωπικού (επιμελητών, συντηρητών, καθαριστριών κ.λ.π). 3) η αλληλογραφία της υπηρεσίας και η διεκπεραίωση κάθε άλλης εργασίας διοικητικής φύσεως, 4) η παρακολούθηση, η συντήρηση και οι επισκευές των επίπλων και σκευών, περιλαμβανομένων και όλων των μηχανολογικών και ηλεκτρικών - ηλεκτρονικών εγκαταστάσεων (ηλεκτρισμού, κλιματισμού, ανελκυστήρων, υδραυλικών, φωτοτυπικών, υπολογιστών και πληροφορικής εν γένει ) . 5) η σύνταξη του κατά το άρθρο 563 παρ. 2 Κ.Πολ.Δ. κοινού πρακτικού παραπομπής στην Ολομέλεια. 6) η λογιστική εν γένει εργασία και οι προμήθειες, ειδικότερα δε : α) η μισθοδοσία δικαστών, υπαλλήλων και όλου γενικά του προσωπικού του Αρείου Πάγου β) η τήρηση βιβλίων μισθολογίου, λογιστηρίου, γ η προμήθεια και διαχείριση δικαστικών εντύπων και βιβλίων, δ) η χορήγηση βεβαιώσεων παρακράτησης φόρου ε) οι διαγωνισμοί, πρόχειροι και τακτικοί, για την εκμίσθωση κυλικείου, καθώς και για την προμήθεια επίπλων, σκευών, μηχανημάτων και για τη συντήρηση επίπλων και σκευών, στ) οι διαχειριστικές λογοδοσίες (γραφικής ύλης και καθαριότητας). Στο τμήμα αυτό υπηρετούν πέντε (5) υπάλληλοι, επτά (7) δικαστικοί επιμελητές, τέσσερις (4) συντηρητές και πέντε (5) καθαρίστριες. ΙΙ. ΤΜΗΜΑ ΠΟΛΙΤΙΚΟ ΚΑΙ ΑΡΧΕΙΟΥ, στο οποίο ανήκει η κατά τα άρθρα 568 και επομ. του Κ.Πολ.Δ. προδικασία έως την εκδίκαση των υποθέσεων, ειδικότερα δε : 1) η τήρηση : α) των πινακίων των πολιτικών υποθέσεων, β) του βοηθητικού βιβλίου κατά δικασίμους, γ) του γενικού βιβλίου δημοσίευσης πολιτικών αποφάσεων, δ) του βιβλίου παραλαβής των σχετικών, ε) του βιβλίου καταχώρισης ανακοπών ερημοδικίας, στ) του βιβλίου αναψηλαφήσεων, ζ) όσων άλλων βιβλίων προβλέπονται από τις κείμενες διατάξεις και ανάγονται στην κίνηση των πολιτικών δικογραφιών στον Αρειο Πάγο. 2) η αρχειοθέτηση και φύλαξη των πρωτοτύπων των αποφάσεων και πρακτικών του Αρείου Πάγου, καθώς και των προτάσεων, αναιρετηρίων, δικογράφων προσθέτων λόγων και εκθέσεων εισηγητών. 3) η παράδοση των σχετικών της δίκης εγγράφων στους δικαιούχους μετά την καθαρογραφή των αποφάσεων 4) η έκδοση αντιγράφων και αποσπασμάτων από τα πρωτότυπα που φυλάσσονται στο αρχείο 5) η παραλαβή εκθέσεων πραγματογνωμοσύνης και εκθέσεων εξέτασης μαρτύρων ενώπιον δικαστή, ο οποίος έχει ορισθεί με απόφαση του Αρείου Πάγου 6) η συμμετοχή στις συνεδριάσεις των πολιτικών Τμημάτων και της Ολομέλειας, ως προς τις υπαγόμενες σ αυτήν πολιτικές υποθέσεις, και η σύνταξη των σχετικών πρακτικών 7) η έκδοση πιστοποιητικών αναβολής, ματαίωσης και παραίτησης 8) η μετά την εκδίκαση των πολιτικών υποθέσεων αποστολή των δικογραφιών στους εισηγητές αρεοπαγίτες 9) η δημοσίευση των αποφάσεων και η μέριμνα για τη θεώρηση και υπογραφή τους μετά την καθαρογραφή 10) η ηλεκτρονική καταχώριση και παρακολούθηση των αναιρέσεων από το στάδιο της προδικασίας μέχρι τη δημοσίευση των αποφάσεων και 11) η παραλαβή των κατά το άρθρο 565 παρ. 2 Κ.Πολ.Δ. αιτήσεων αναστολών και αιτήσεων ανάκλησης καθώς και η μέριμνα για τον προσδιορισμό τους και χορήγηση προσωρινών διαταγών (σημειωμάτων), η συμμετοχή στη συζήτηση, η τήρηση του βιβλίου δημοσίευσης των αποφάσεων και η χορήγηση αντιγράφου των αποφάσεων τούτων. Στο Τμήμα αυτό υπηρετούν (13) υπάλληλοι. ΙΙΙ. ΤΜΗΜΑ ΚΑΘΑΡΟΓΡΑΦΗΣ-ΠΛΗΡΟΦΟΡΙΚΗΣ Στο Τμήμα αυτό ανήκει : 1) η καθαρογραφή των πολιτικών και ποινικών αποφάσεων και των αποφάσεων επί αιτήσεων αναστολών ως και των εισηγητικών εκθέσεων, 2) η τήρηση βιβλίων : α) εισηγητών, β) απογράφων και γ) κίνησης δικογραφιών 3) η έκδοση απογράφων και αντιγράφων των αποφάσεων τούτων 4) η αποστολή αντιγράφων των αναιρετικών αποφάσεων στους γραμματείς των δικαστηρίων, των οποίων αναιρέθηκαν οι αποφάσεις, για την καταχώριση στα περιθώρια των αποφάσεων τούτων, 5) η αποστολή στο πολιτικό τμήμα (γραμματείς εδρών) των δικογραφιών αμέσως μετά την καθαρογραφή των αποφάσεων και 6) η αποστολή στο αρχείο των αποφάσεων βιβλιοδετημένων, αφού παραμείνουν στο τμήμα (καθαρογραφής) όλο το έτος της έκδοσής τους. Στο Τμήμα αυτό υπηρετούν έντεκα (11) υπάλληλοι και πέντε (5) δακτυλογράφοι. ΙV. ΤΜΗΜΑ ΠΟΙΝΙΚΟ Στο Τμήμα αυτό ανήκει : 1) η συμμετοχή στις συνεδριάσεις των ποινικών Τμημάτων και της Ολομέλειας ως προς τις υπαγόμενες σ αυτήν ποινικές υποθέσεις και η σύνταξη των σχετικών πρακτικών, 2) η μετά την εκδίκαση των παραπάνω υποθέσεων αποστολή των δικογραφιών στους εισηγητές και η ενημέρωση του βιβλίου εισηγητών, 3) η τήρηση του βιβλίου δημοσίευσης αποφάσεων 4) η χορήγηση απογράφων, αντιγράφων και αποσπασμάτων των αποφάσεων τούτων, 5) η χορήγηση πιστοποιητικών, για την άσκηση ή μη αναίρεσης 6) η βεβαίωση των αποληψίμων δικ. εξόδων των απορριπτομένων αποφάσεων και η αποστολή των σχετικών καταστάσεων στα αρμόδια Δημόσια Ταμεία και 7) η επιστροφή των δικογραφιών στην Εισαγγελία του Αρείου Πάγου αμέσως μετά την υπογραφή των αποφάσεων, αφού παραμείνουν στο Τμήμα τούτο τα αναιρετήρια, πρόσθετοι λόγοι, υπομνήματα, προσβαλλόμενη απόφαση και πληρεξούσια, τα οποία αποστέλλονται στο αρχείο μετά τη λήξη τους. Στο Τμήμα αυτό υπηρετούν πέντε (5) υπάλληλοι. V. ΤΜΗΜΑ ΣΥΜΒΟΥΛΙΩΝ Στο Τμήμα αυτό ανήκει : 1) η αλληλογραφία και η τήρηση πρωτοκόλλου εισερχομένων και εξερχομένων εγγράφων του Ανωτάτου Δικαστικού Συμβουλίου και διοικητικής Ολομελείας, 2) η τήρηση βιβλίων ερωτημάτων Υπουργείου Δικαιοσύνης αρμοδιότητας Ανωτάτου Δικαστικού Συμβουλίου και Ολομέλειας καθώς και βιβλίων δικαστικών λειτουργών (κατ αρχαιότητα και κατά δικαστήρια), 3) η σύνταξη εκθεμάτων Διοικητικής Ολομέλειας, Ανωτάτου Δικαστικού Συμβουλίου και Δικαστικού (Υπηρεσιακού και Πειθαρχικού) Συμβουλίου, 4) η τήρηση βιβλίων καταχώρισης αποφάσεων Ανωτάτου Δικαστικού Συμβουλίου και Ολομέλειας, 5) η τήρηση και ενημέρωση ατομικών φακέλων δικαστικών λειτουργών, η τοποθέτηση σ αυτούς των εκθέσεων επιθεώρησης, πειθαρχικών αποφάσεων και άλλων συναφών εγγράφων (αναρρωτικές άδειες, βαθμολογικές και μισθολογικές προαγωγές κλπ), 6) η σύνταξη πινάκων των υπό προαγωγή δικαστικών λειτουργών και εκείνων που ζητούν μετάθεση, 7) η ενημέρωση του ηλεκτρονικού προγράμματος δικαστών με καταχώριση των αποφάσεων του Ανωτάτου Δικαστικού Συμβουλίου και της Ολομέλειας (προαγωγές, μεταθέσεις, αποσπάσεις, αναρρωτικές άδειες κλπ), 8) η αλληλογραφία και η τήρηση πρωτοκόλλου εισερχομένων και εξερχομένων εγγράφων του Πενταμελούς και Επταμελούς Δικαστικών (Υπηρεσιακών) Συμβουλίων, 9) η τήρηση βιβλίων α) ερωτημάτων Υπουργείου Δικαιοσύνης και β) ευρετηρίου ερωτημάτων κατά κατάστημα, 10) η τήρηση βιβλίου δημοσιεύσεως αποφάσεων Πενταμελούς και Επταμελούς Δικαστικών (Υπηρεσιακών και Πειθαρχικών) Συμβουλίων, 11) η τήρηση βιβλίου πρωτοκόλλου πειθαρχικών υποθέσεων δικαστικών υπαλλήλων, 12) η τήρηση βιβλίου κίνησης πειθαρχικών φακέλων, 13) η τήρηση βιβλίου-ευρετηρίου πειθαρχικών υποθέσεων, 14) η τήρηση βιβλίου εφέσεων κατά πειθαρχικών αποφάσεων δικαστικών υπαλλήλων, 15) η καθαρογραφή των αποφάσεων : α) Διοικητικής Ολομέλειας, β) Ενδεκαμελούς και Δεκαπενταμελούς Ανωτάτου Δικαστικού Συμβουλίου, γ) Πενταμελούς και Επταμελούς Δικαστικού (Υπηρεσιακού και Πειθαρχικού) Συμβουλίου. 16) η γραμματειακή υποστήριξη του Ανώτατου Πειθαρχικού Συμβουλίου των Δικηγόρων. Στο Τμήμα αυτό υπηρετούν πέντε (5) υπάλληλοι. VΙ. ΤΜΗΜΑ ΕΠΙΘΕΩΡΗΣΗΣ, ΠΕΙΘΑΡΧΙΚΟΥ ΚΑΙ ΝΟΜΟΛΟΓΙΑΣ Σ αυτό ανήκει : Α. 1) η συγκέντρωση, καθαρογραφή και διεκπεραίωση εκθέσεων επιθεωρητών αρεοπαγιτών-αντεισαγγελέων Αρείου Πάγου, 2) η συγκέντρωση και διεκπεραίωση εκθέσεων επιθεώρησης επιθεωρητών προέδρων εφετών κ.λπ για δικαστικούς λειτουργούς, συμβολαιογράφους, υποθηκοφύλακες και δημόσιους κατηγόρους, 3) ο έλεγχος εκκρεμότητας δικαστών 4) οι αναφορές κατά δικαστικών λειτουργών 5) η άσκηση πειθαρχικών αγωγών και εφέσεων κατά αποφάσεων πρωτοβάθμιων πειθαρχικών συμβουλίων, 6) η κατάθεση προσφυγών κατά εκθέσεων επιθεώρησης ενώπιον του Συμβουλίου Επιθεώρησης, συζήτηση τήρηση και σύνταξη πρακτικών και καθαρογραφή αποφάσεων, 7) η τήρηση βιβλίων : α) εμπιστευτικού και γενικού πρωτοκόλλου, β) πρωτοκόλλου επιθεωρητών, γ) πειθαρχικών αγωγών, δ) εφέσεων, ε) προσφυγών, στ) αποφάσεων επί προσφυγών και ζ) αλφαβητικού ευρετηρίου αναφορών, Β. 1) η κατάθεση πειθαρχικών αγωγών και εφέσεων, 2) η σύνταξη και διεκπεραίωση όλων των εγγράφων στο στάδιο της προδικασίας (κλήσεις, πράξεις κ.λπ) 3) ο προσδιορισμός πειθαρχικών συμβουλίων και Ολομέλειας, 4) η τήρηση και η σύνταξη πρακτικών, 5) η καθαρογραφή αποφάσεων, 6) η δημοσίευση αποφάσεων, 7) η επίδοση και κοινοποίηση αποφάσεων, 8) η διαβίβαση πειθαρχικών δικογραφιών στο Υπουργείο, 9) η τήρηση βιβλίων : α) πρωτοκόλλου εισερχομένων-εξερχομένων, β) εφέσεων, γ) πράξεων, δ) αλφαβητικού ευρετηρίου και ε) δημοσίευσης αποφάσεων. Γ. Η επιλογή, συγκέντρωση και καταχώρηση αποφάσεων σε ηλεκτρονικό υπολογιστή. Το αρχείο νομολογίας τηρείται χωριστά για τις πολιτικές και ποινικές αποφάσεις. Η οργάνωση βιβλιοθήκης και η συντήρηση και βιβλιοδέτηση των βιβλίων και περιοδικών της βιβλιοθήκης και γενικά του Αρείου Πάγου, σύμφωνα και με τη διάταξη του άρθρου 20 του Κώδικα Οργανισμού των δικαστηρίων (κυρ. ν. 1756/1988). Στο τμήμα αυτό υπηρετούν πέντε (5) υπάλληλοι Ο Πρόεδρος του Αρείου Πάγου μπορεί με πράξη του να αυξομειώνει τον αριθμό των δικαστικών υπαλλήλων που υπηρετούν σε κάθε Τμήμα της Γραμματείας του Αρείου Πάγου ανάλογα με τις ανάγκες της υπηρεσίας. Η διάταξη αυτή δεν εφαρμόζεται ως προς τους δικαστικούς επιμελητές. Άρθρο 13 Ο παρών Κανονισμός τίθεται σε ισχύ από τη δημοσίευσή του στην Εφημερίδα της Κυβερνήσεως. Από την έναρξη ισχύος του παρόντος καταργείται κάθε διάταξη Κανονισμού Λειτουργίας του Αρείου Πάγου που αντίκειται στις διατάξεις του παρόντος ή ανάγεται σε θέματα ρυθμιζόμενα από αυτόν. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος. Αθήνα, 10 Μαρτίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΙΚΑΙΟΣΥΝΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ Φ (4) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 92 Κατανομή πέντε (5) οργανικών θέσεων Προέδρων Εφετών δώδεκα (12) Εφετών, πέντε (5) Προέδρων Πρωτοδικών και δέκα τεσσάρων (14) Πρωτοδικών Παρέδρων Πρωτοδικείου των Τακτικών Διοικητικών Δικαστηρίων του Κράτους. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: Α. Τις διατάξεις: 1) Του άρθρου 3 παρ.2 εδ.α~ περ.ββ~, του Ν. 1756/1988 «Κώδικας Οργανισμού Δικαστηρίων και κατάστασης Δικαστικών Λειτουργών» (Α~ 35) όπως διαμορφώθηκε με το άρθρο 6 παρ. 8 του Ν.2408/96 (Α 104). 2) Του άρθρου 29 Α~ του Ν. 1558/1985 «Κυβέρνηση και Κυβερνητικά όργανα» (Α~ 137) όπως προστέθηκαν με το άρθρο 27 του Ν.2081/1992 (Α~154) και τροποποιήθηκαν με το άρθρο 1 παρ.2α του Ν.2469/1997 (Α 38). Β. Την 223/17.1.2000 γνώμη του Γενικού Επιτρόπου της Επικράτειας των Τακτικών Διοικητικών Δικαστηρίων αφού έλαβε υπόψη τις αιτιολογημένες προτάσεις των δικαστικών λειτουργών που διευθύνουν τα Διοικητικά Εφετεία της Χώρας. Γ. Το γεγονός ότι το παρόν διάταγμα δεν προκαλεί επιπλέον δαπάνη σε βάρος του κρατικού προϋπολογισμού. Δ. Την 79/2000 γνωμοδότηση του Συμβουλίου Επικρατείας, μετά από πρόταση του Υπουργού Δικαιοσύνης, αποφασίζουμε: Άρθρο 1 Οι τριάντα έξι (36) οργανικές θέσεις των Δικαστικών λειτουργών των Τακτικών Διοικητικών Δικαστηρίων του Κράτους που συστήθηκαν από 1.1.2000 με τις διατάξεις του άρθρου 16 παρ.4 περ.Γ του Ν. 2521/1997 «Ειδικό μισθολόγιο δικαστικών λειτουργών, μισθολόγια κύριου προσωπικού του Νομικού Συμβουλίου του Κράτους, Ιατροδικαστών και άλλες διατάξεις» (Α 174) κατανέμονται στα Διοικητικά Εφετεία και Πρωτοδικεία του Κράτους ως εξής: Α. ΔΙΟΙΚΗΤΙΚΑ ΕΦΕΤΕΙΑ 1 Αθηνών: α) Τρεις (3) οργανικές θέσεις Προέδρων Εφετών οριζομένου του συνολικού αριθμού αυτών σε είκοσι εννέα (29). β) Πέντε (5) οργανικές θέσεις Εφετών οριζομένου του συνολικού αριθμού αυτών σε εκατόν πέντε (105). 2. Θεσσαλονίκης α) Μία (1) οργανική θέση Προέδρου Εφετών οριζομένου του συνολικού αριθμού αυτών σε εννέα (9). β) Δύο (2) οργανικές θέσεις Εφετών οριζομένου του συνολικού αριθμού αυτών σε είκοσι-έξι (26). 3. Πειραιά: Μία (1) οργανική θέση Προέδρου Εφετών οριζομένου του συνολικού αριθμού αυτών σε επτά (7). β) Μία (1) οργανική θέση Εφέτη οριζομένου του συνολικού αριθμού αυτών σε είκοσι πέντε (25). 4. Κομοτηνής: Μία (1) οργανική θέση Εφέτη οριζομένου του συνολικού αριθμού αυτών σε τέσσερις (4). 5. Λάρισας Μία (1) οργανική θέση Εφέτη οριζομένου του συνολικού αριθμού αυτών σε οκτώ (8). 6. Πάτρας Μία (1) οργανική θέση Εφέτη οριζομένου του συνολικού αριθμού αυτών σε εννέα (9). 7.Χανίων: Μία (1) οργανική θέση Εφέτη οριζομένου του συνολικού αριθμού αυτών σε πέντε (5). Β. ΔΙΟΙΚΗΤΙΚΑ ΠΡΩΤΟΔΙΚΕΙΑ 1. Αθηνών: α) Δύο (2) οργανικές θέσεις Προέδρων Πρωτοδικών οριζομένου του συνολικού αριθμού αυτών σε τριάντα δύο (32). β) Τέσσερις (4) οργανικές θέσεις Πρωτοδικών-Παρέδρων Πρωτοδικείου οριζομένου του συνολικού αριθμού αυτών σε εκατόν πενήντα οκτώ (158). 2. Θεσσαλονίκης α) Δύο (2) οργανικές θέσεις Προέδρων Πρωτοδικών οριζομένου του συνολικού αριθμού αυτών σε δέκα τρεις (13). β). Τρεις (3) οργανικές θέσεις Πρωτοδικών-Παρέδρων Πρωτοδικείου οριζομένου του συνολικού αριθμού αυτών σε πενήντα δύο (52). 3. Πάτρας α) Μία (1) οργανική θέση Προέδρου Πρωτοδικών οριζομένου του συνολικού αριθμού αυτών σε τέσσερις (4). β) Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε δώδεκα (12). 4. Βέροιας: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε πέντε (5). 5. Κορίνθου: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε πέντε (5). 6. Μεσολογγίου: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε τρείς (3). 7. Πύργου: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε τέσσερις (4). 8. Τρίπολης: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε έξι (6). 9. Χανίων: Μία (1) οργανική θέση Πρωτοδίκη-Παρέδρου Πρωτοδικείου οριζομένου του συνολικού αριθμού αυτών σε τέσσερις (4). Άρθρο 2 Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δικαιοσύνης αναθέτουμε την δημοσίευση και εκτέλεση του παρόντος διατάγματος. Αθήνα, 10 Μαρτίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΠΟΥΡΓΟΣ ΔΙΚΑΙΟΣΥΝΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ Φ (5) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 93 Σύσταση Κλάδου Πληροφορικής στο Πυροσβεστικό Σώμα. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1.Τις διατάξεις: α. Του άρθρου 11 παρ. 1 και 7 του Ν. 1481/84 Οργανισμός Υπουργείου Δημόσιας Τάξης (Α 152), όπως το άρθρο αυτό αντικαταστάθηκε από την παρ.1 του άρθρου 1 του Ν.1590/1986. β. Του άρθρου 1 παρ. 2 του Ν. 1590/1986 Τροποποίηση διατάξεων του Ν.1481/1984 Οργανισμός Υπουργείου Δημόσιας Τάξης και άλλες διατάξεις (Α 49). γ. Του άρθρου 22 παρ. 3 του Ν. 2362/1995 Περί Δημοσίου Λογιστικού, ελέγχου των δαπανών του Κράτους και άλλες διατάξεις (Α 247). δ. Του άρθρου 29 Α του Ν.1558/1985 Κυβέρνηση και Κυβερνητικά Όργανα (Α 137), όπως προστέθηκε με το άρθρο 27 του Ν.2081/1998 (Α 154) και αντικαταστάθηκε με το άρθρο 1 παρ.2 α του Ν.2649/1997 (Α 38). ε. Του Π.Δ. 137/1986 Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης (Α 51). στ. Του Π.Δ.108/1994 Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και δημόσιας Τάξης (Α 82). η. Της 1107147/1239/0006 Α /4-10-1996 Κοινής Απόφασης του Πρωθυπουργού και Υπουργού Οικονομικών, Ανάθεση αρμοδιότητας Υπουργού Οικονομικών στους Υφυπουργούς Οικονομικών (Β 922). 2. Το γεγονός ότι από τις διατάξεις του παρόντος διατάγματος θα προκληθεί δαπάνη σε βάρος του κρατικού προϋπολογισμού. Η δαπάνη που θα προκληθεί κατά το τρέχον έτος καθώς και για τα επόμενα τέσσερα οικονομικά έτη ανέρχεται στο ποσό των 3.000.000 δρχ. για κάθε έτος και θα καλυφθεί από τις πιστώσεις που θα εγγράφονται στον Κ.Α.Ε. 0439 του Ειδικού Φορέα 43-120 του Προϋπολογισμού του Υπουργείου Δημόσιας Τάξης. 3. Την 24/2000 γνωμοδότηση του Συμβουλίου της Επικρατείας ύστερα από πρόταση του Υπουργού Δημόσιας Τάξης και του Υφυπουργού Οικονομικών, αποφασίζουμε: Άρθρο μόνο 1. Συνιστάται στο Πυροσβεστικό Σώμα στην κατηγορία πυροσβεστικού προσωπικού Ειδικών Υπηρεσιών Κλάδος Πληροφορικής για την κάλυψη των σχετικών αναγκών των Υπηρεσιών του. Οι ειδικότητες του προσωπικού που θα τον στελεχώσουν είναι οι προβλεπόμενες από το Π.Δ.410/1998 (Α 287). Από τις ειδικότητες αυτές εκείνες των Αναλυτών, Προγραμματιστών και Μηχανικών Η/Υ αντιστοιχούν σε θέσεις Αξιωματικών και οι υπόλοιπες σε θέσεις Πυροσβεστών-Αρχιπυροσβεστών και Πυρονόμων. 2.Για τη στελέχωση του Κλάδου της προηγούμενης παραγράφου μετατρέπονται οι παρακάτω θέσεις προσωπικού Γενικών Υπηρεσιών: Μία (1) θέση Πυράρχου Μία (1) θέση Αντιπυράρχου Δύο (2) θέσεις Επιπυραγών Τρεις (3) θέσεις Πυραγών Πέντε (5) θέσεις Υποπυραγών-Ανθυποπυραγών Τρεις (3) θέσεις Πυρονόμων Δέκα (10) θέσεις Αρχιπυροσβεστών-Πυροσβεστών, στις ακόλουθες θέσεις προσωπικού Ειδικών Υπηρεσιών του Κλάδου Πληροφορικής: Δύο (2) Πυράρχων-Αντιπυράρχων Πέντε (5) Επιπυραγών-Πυραγών Πέντε (5) Υποπυραγών-Ανθυποπυραγών Δέκα τρεις (13) Πυρονόμων-Αρχιπυροσβεστών-Πυροσβεστών 3. Τις μετατρεπόμενες κατά την προηγούμενη παράγραφο θέσεις Αξιωματικών Πληροφορικής καταλαμβάνουν μετατασσόμενοι όσοι από τους υπηρετούντες σήμερα στο Πυροσβεστικό Σώμα Αξιωματικοί έχουν πτυχίο Α.Ε.Ι. Επιστήμης Πληροφορικής και επιθυμούν τη μετάταξη καθώς και οι υπηρετούντες κατά την έναρξη ισχύος του παρόντος Αξιωματικοί στη Δ/νση Πληροφορικής και Τηλεπικοινωνιών του Αρχηγείου Πυροσβεστικού Σώματος ασχολούμενοι με τα καθήκοντα των Ειδικοτήτων Αναλυτών - Προγραμματιστών και Ηλεκτρονικών Μηχανικών που έχουν πτυχίο Α.Ε.Ι. Σχολών ή Τμημάτων θετικής κατεύθυνσης ή πτυχίο ή βεβαίωση Δημόσιας ή αναγνωρισμένης ιδιωτικής Σχολής Προγραμματιστών Η/Υ - Αναλυτού και ασκούν ανάλογα καθήκοντα στο Πυροσβεστικό Σώμα επί διετία. Οι υπόλοιπες θέσεις Αξιωματικών καλύπτονται από πυροσβεστικούς υπαλλήλους πτυχιούχους Α.Ε.Ι. Σχολών ή Τμημάτων Κατεύθυνσης Πληροφορικής κατά τη διαδικασία που προβλέπεται για την κατάταξη πτυχιούχων Αξιωματικών από τις διατάξεις του άρθρου 1 του Π.Δ.365/1990 (Α 144) όπως αντικαταστάθηκε με το άρθρο 1 του Π.Δ.203/1995 (Α 109) και τροποποιήθηκε με το άρθρο 3 παρ.1 του Π.Δ.239/1997 (Α 177). 4.Οι κενές θέσεις Αξιωματικών του Κλάδου της Πληροφορικής καλύπτονται από ιδιώτες πτυχιούχους Α.Ε.Ι. Σχολών ή Τμημάτων Κατεύθυνσης Πληροφορικής σύμφωνα με τις διατάξεις του τελευταίου εδαφίου της προηγούμενης παραγράφου με τη διαφορά ότι η φοίτηση αυτών στην Πυροσβεστική Ακαδημία είναι τετράμηνη και η εκπαίδευσή τους θα είναι αυτή που προβλέπεται για τους Δοκίμους Πυροσβέστες. Δικαίωμα συμμετοχής στους διαγωνισμούς αυτούς έχουν και οι πυροσβεστικοί υπάλληλοι που έχουν τα απαιτούμενα προσόντα εκτός του ορίου ηλικίας και οι οποίοι εφόσον επιτύχουν ονομάζονται Ανθυποπυραγοί Ειδικών Υπηρεσιών του Κλάδου Πληροφορικής χωρίς να υποστούν την προβλεπόμενη για τους κατατασσόμενους εξ ιδιωτών εκπαίδευση. 5.Οι θέσεις Πυρονόμων-Αρχιπυροσβεστών και Πυροσβεστών Ειδικών Υπηρεσιών του Κλάδου Πληροφορικής καλύπτονται ως εξής: α. Σε θέσεις χειριστών Η/Υ εισαγωγείς στοιχείων και κωδικογράφων μετατάσσονται πυροσβεστικοί υπάλληλοι που υπηρετούν κατά τη δημοσίευση του παρόντος διατάγματος στο Τμήμα Πληροφορικής, έχουν διετή τουλάχιστον προϋπηρεσία στο αντικείμενο και επιθυμούν τη μετάταξη και όσοι από τους υπηρετούντες στο Τμήμα Πληροφορικής κατά τη δημοσίευση του παρόντος διατάγματος, απασχολούνται με το αντικείμενο αυτό και είναι κατάλληλοι γι αυτό ανεξαρτήτως χρόνου υπηρεσίας αυτών. β. Σε περίπτωση που δεν καλυφθούν όλες οι θέσεις αυτές καλύπτονται από τους υπηρετούντες στο Πυροσβεστικό Σώμα υπαλλήλους μέχρι το βαθμό του Πυρονόμου που έχουν πτυχίο Τ.Ε.Ι. κατεύθυνσης Πληροφορικής οποιασδήποτε ειδικότητας ή πτυχίο ή βεβαίωση Σχολής χειριστού Η/Υ, εισαγωγής στοιχείων. γ. Μετά την πρώτη εφαρμογή του προεδρικού διατάγματος οι κενές θέσεις Πυρονόμων-Αρχιπυροσβεστών-Πυροσβεστών Ειδικών Υπηρεσιών του Κλάδου Πληροφορικής θα καλύπτονται από ιδιώτες Τεχνολόγους Πληροφορικής πτυχιούχους Τ.Ε.Ι. σύμφωνα με τις ισχύουσες διατάξεις για την κατάταξη πτυχιούχων Τ.Ε.Ι. ως Δοκίμων Πυροσβεστών. Οι κατ αυτόν τον τρόπο κατατασσόμενοι παρακολουθούν στην Πυροσβεστική Ακαδημία την προβλεπόμενη για τους Δοκίμους Πυροσβέστες εκπαίδευση. Δικαίωμα συμμετοχής στους διαγωνισμούς αυτούς έχουν και οι πυροσβεστικοί υπάλληλοι που έχουν τα απαιτούμενα προσόντα εκτός του ορίου ηλικίας και οι οποίοι εφόσον επιτύχουν ονομάζονται Αρχιπυροσβέστες-Πυροσβέστες Ειδικών Υπηρεσιών του Κλάδου Πληροφορικής χωρίς να υποστούν την προβλεπόμενη για τους κατατασσόμενους εξ ιδιωτών εκπαίδευση. 6. Σε περίπτωση που οι επιθυμούντες τη μετάταξη στον Κλάδο Πληροφορικής που έχουν τις προϋποθέσεις του παρόντος διατάγματος είναι περισσότεροι από τις προβλεπόμενες θέσεις τηρείται η διαδικασία που προβλέπεται από τις παρ.1 και 2 του άρθρου 4 του Π.Δ.410/1998. 7. Για την βαθμολογική και μισθολογική εξέλιξη του προσωπικού Ειδικών Υπηρεσιών του Κλάδου Πληροφορικής έχουν εφαρμογή οι διατάξεις που ισχύουν για το πυροσβεστικό προσωπικό Ειδικών Υπηρεσιών του Κλάδου των Τεχνικών. 8. Το προσωπικό Ειδικών Υπηρεσιών του Κλάδου Πληροφορικής τοποθετείται μόνο στη Διεύθυνση Πληροφορικής του Αρχηγείου και δύναται να αποσπασθεί σε άλλες Υπηρεσίες του Σώματος, σύμφωνα με τα ισχύοντα στον Κανονισμό Μεταθέσεων, όταν υπηρεσιακές ανάγκες της ειδικότητάς τους το επιβάλλουν. 9. Τα θέματα στολής του προσωπικού του Κλάδου Πληροφορικής ρυθμίζονται από τον Κανονισμό Στολών του πυροσβεστικού προσωπικού. Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος διατάγματος. Αθήνα, 9 Μαρτίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ